text: Politiet bekræfter: Efterlyst mand fundet død
  15 november 2014 kl. 16.11
  Syd og Sønderjyllands Politi bekræfter nu, at det var den 69 årige Ejvind Stage, der i dag blev fundet druknet i Sneum Å.
  Eivind Stage blev fundet livløs ved middagstid og undersøgelser har nu endelig slået fast, at der er tale om den 69 årige mand fra Bramming.
  Ejvind Stage forsvandt torsdag formiddag fra sin bopæl i Bramming og både politi, hjemmeværn og helikopter, har været sat ind i eftersøgningen.
  De pårørende er blevet underrettet.
  